section_heading: Rani život
paragraph_text: John Spencer rođen je kao John Speshock, Jr. u New Yorku, a odrastao je u Totowi, New Jersey. Bio je sin konobarice Mildred (rođena Bincarowski) i vozača kamiona Johna Speshocka, Sr. John je bio irsko-ukrajinskog podrijetla. Nakon što je upisao Professional Children's School na Manhattanu 1963. godine išao je u razred s poznatom glumicom/pjevačicom Lizom Minelli i pijanistom Pinchasom Zukermanom. Studirao je na Fairleigh Dickinson University, ali nije diplomirao. Spencer je za sebe oduvijek govorio da je pravi liberalac, a jedan od heroja mu je bio Franklin Delano Roosevelt.